Чатыры месяцы, якія прайшлі пасля Лютаўскай рэвалюцыі, не змянілі становішча. Заставаліся невырашанымі абяцаныя рэвалюцыяй пытанні міру, зямлі і хлеба. Больш таго, буржуазія перайшла ў наступленне, растрэльваючы сялян на выступленнях і салдат у прыфрантавой паласе. Масавы пратэст у чачаран выклікалі растрэлы дэманстрацый 3 і 4 ліпеня ў Пецярбургу і Маскве. Чачэрскі Савет адкрыта выказаў свой недавер Часоваму ураду, а 28 жніўня звярнуўся да насельніцтва воласці з заклікам запісвацца ў чырвонагвардзейскі атрад. Першыя 47 чалавек адгукнуліся адразу пасля надрукавання пракламацыі.